নেতৃত্ব ফিরে পেলেন স্মিথ, শ্রীলঙ্কা যাচ্ছেন না কামিন্স

ওয়েব ডেস্ক: অস্ট্রেলিয়ার অধিনায়কত্ব ফিরে পেলেন স্টিভ স্মিথ (Steve Smith)। না, পাকাপাকিভাবে নয়, শ্রীলঙ্কার বিরুদ্ধে টেস্ট সিরিজে নেতৃত্ব দেবেন তিনি। কারণ এই সিরিজে খেলবেন না স্থায়ী অধিনায়ক প্যাট কামিন্স (Pat Cummins)। তৃতীয় সন্তানের পিতা হতে চলেছেন তিনি, তাই সরে দাঁড়িয়েছেন। তাছাড়া গোড়ালিতে সামান্য চোটও রয়েছে তাঁর।

বর্ডার-গাভাসকর ট্রফির (Border-Gavaskar Trophy) দলের থেকে ছ’টি বদল করেছে অস্ট্রেলিয়া। শ্রীলঙ্কার পিচ স্পিনারদের সাহায্য করে। তাই নাথান লায়নের (Nathan Lyon) সঙ্গে দলে নেওয়া হয়েছে দুই বিশেষজ্ঞ স্পিনারকে, তাঁরা হলেন টড মারফি এবং ম্যাট কুনেম্যান। ভারত সফরেও এসেছিলেন এই দু’জন। জশ হ্যাজলউড এখনও সুস্থ নন, তাই দলে জায়গা হয়নি। এদিকে কামিন্সও নেই তাই শন অ্যাবটকে দলে নেওয়া হয়েছে।

আরও পড়ুন: সন্তোষ-জয়ীদের হাতে নিয়োগপত্র তুলে দিলেন মুখ্যমন্ত্রী

এছাড়া মিচেল স্টার্ক এবং সিডনি টেস্টের ম্যান অফ দ্য ম্যাচ স্কট বোল্যান্ড আছেনই। তবে বাদ পড়েছেন মিচেল মার্শ। ভারতের বিরুদ্ধে একেবারেই ফর্মে ছিলেন না তিনি, সে কারণেও সিডনিতে সুযোগ পান বিউ ওয়েবস্টার। দুই ইনিংসেই সপ্রতিভ দেখিয়েছে ওয়েবস্টারকে তাই শ্রীলঙ্কার বিমানে উঠছেন তিনি।

পার্থ টেস্টে অভিষেক হওয়া নাথান ম্যাকসুইনি বুমরার আগুনে ঝলসে গিয়েছিলেন। তবে তাঁকে আবার সুযোগ দেওয়া হয়েছে। আর এক অভিষেককারী স্যাম কনস্টাসও আছেন। অস্ট্রেলিয়ার নির্বাচক প্রধান জর্জ বেইলি বলেছেন, শ্রীলঙ্কা সফর কঠিন হতে চলেছে। নানা ধরনের পরিবেশের মোকাবিলা করতে হতে পারে। তাই পরিস্থিতি অনুযায়ী প্রথম একাদশ নির্বাচন করার জন্য ভেবেচিন্তে ক্রিকেটার নেওয়া হয়েছে।

&nbsp ,